《立春夜感怀》
清代·李念兹

闻道花门信，甘州今尚围。城分犹拒战，兵久未成归。

刁斗连边动，军书入塞飞。客怀无一可，愁绝盼春晖。

作者简介：字屺瞻，陕西泾阳人。顺治戊戍进士，官景陵知县。○《有学集》序秦人诗自李空同、文太清皆有《车邻》、《驷驖》之遗声。屺瞻行安节和，一唱三叹，有“蒹葭白露，美人一方”旨意，非秦声也。